מופלח שלאעטה

מופלח שלאעטה (בערבית: مُفلح شلاعطة) (נולד ב-3 ביולי 2000) הוא כדורגלן ערבי-ישראלי המשחק בעמדת המגן הימני בבני סכנין.

קריירה
שלאעטה נולד בסח'נין, ושיחק במחלקות הילדים של בני סכנין. בשנת 2014 החל לשחק במחלקת הנוער של מכבי תל אביב: במדיה שיחק בליגת העל בכדורגל לנוער ובליגת האלופות לנוער.

לקראת עונת 2019/2020 הושאל לבית"ר תל אביב בת ים, ובמדיה רשם 59 הופעות ו-5 שערים.

בינואר 2021 הושאל לבני סכנין עד לתום העונה, ובתום העונה חודשה ההשאלה לעונה נוספת. את הופעת הבכורה שלו ערך בליגת העל ב-28 בינואר 2021, כשפתח בהרכב בניצחון קבוצתו 1–0 על הפועל באר שבע בבית. ב-24 במאי 2021 כבש את שער הבכורה שלו בליגה, בהפסד 2–3 להפועל תל אביב במחזור הסיום של העונה.

ב-8 ביולי 2022 חתם במכבי בני ריינה.
ב-13 ביולי 2023 חזר לבני סכנין.

שלאעטה שיחק בנבחרות הנוער הצעירות של נבחרת ישראל.

קישורים חיצוניים

הערות שוליים

כדורגלנים ישראלים
מגני כדורגל ישראלים
סח'נין: כדורגלנים
כדורגלני מכבי תל אביב
כדורגלני בית"ר תל אביב בת ים
כדורגלני בני סכנין
כדורגלני מכבי בני ריינה
כדורגלנים ערבים ישראלים
ישראלים שנולדו ב-2000